**РЕПУБЛИКА СРПСКА**

**КАЗНЕНО – ПОПРАВНИ ЗАВОД ДОБОЈ**

**ДОБОЈ**

**Број:** 01-120-1235/24

**Дана,** 06.03.2024. године.

На основу члана 29. став 1. Закона о извршењу кривичних и прекршајних санкција Републике Српске („Службени гласник Републике Српске“ бр. 63/18 и 55/23), у складу са Правилником о унутрашњој организацији и систематизацији радних мјеста у Казнено-поправном заводу Добој („Службени гласник Републике Српске“ бр. 108/23), а на основу Одлуке Министарства правде РС бр. 08.060/120-296/24 од 28.02.2024. године, вршилац дужности директор Казнено-поправног завода Добој р а с п и с у ј е

**ЈАВНИ КОНКУРС**

**за попуну упражњеног радног мјеста**

**I–1**. Објављује се **Јавни конкурс** за пријем радника у радни однос на неодређено вријеме:

* 1. **Полицајац у КПУ за сва обезбјеђења – приправник......................** **1 извршилац,**

**II –**Општи услови за радно мјесто:

- да је држављанин РС или БиХ,

- да је старији од 18 година,

- да има општу здравствену способност,

- да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у Установи,

- да није отпуштан из органа управе као резултат дисциплинске мјере на било којем нивоу власти у БиХ три године прије објављивања јавног конкурса,

- да се на њега не односи члан IX став 1. Устава БиХ,

- да испуњава и друге услове утврђене законом или другим прописима.

**III –**Посебни услови:

За радно мјесто означено под бројем 1.1

IV- степен средње стручне спреме, да није старији од 27 година од дана расписивања конкурса, да је мушког пола, да испуњава здравствене и психофизичке услове за обављање послова.

**IV -**

**Сви кандидати који буду позвани на улазни интервју обавезни су донијети личну карту или други идентификациони документ на увид Конкурсној комисији - у противном неће моћи приступити истом.**

Сви кандидати који испуњавају опште и посебне услове подлијежу тестирању.

Тестирање подразумјева: провјеру психофизичких способности (која је елиминаторног карактера) и разговор-интервју са члановима Комисије (за кандидате који остваре задовољавајуће резултате на психо- физичким провјерама).

О времену и мјесту интервјуа кандидати ће бити благовремено обавјештени.

Резултати конкуренције биће им достављени писмено путем поште са ранг листом кандидата.

Неблаговремене, недопуштене, неразумљиве и непотпуне пријаве, као и пријаве кандидата који не испуњавају опште и посебне услове конкурса, на приједлог Конкурсне комисије, директор Установе одбациће закључком.

**V -**

Пријаве на конкурс могу се доставити лично на протокол КПЗ Добој, или путем поште на адресу Казнено-поправни завод Добој ул. Светог Саве бр. 18 Добој са назнаком „ЗА КОНКУРС“. Кандидат у пријави на јавни конкурс обавезно мора навести, личне податке, број телефона, податке о образовању, додатним способностима (знање страних језика и познавање рада на рачунару) као и посебне изјаве, те кратку биографију, а тачност ових података кандидат потврђује својим потписом.

Уз пријаву на јавни конкурс кандидат доставља следеће документе (оргинале или овјерене фотокопије):

* Увјерење о држављанству (не старије од шест мјесеци),
* Извод из матичне књиге рођених,
* Увјерење да се не води кривични поступак (не старије од шест мјесеци),
* Овјерене фотокопије дипломе о завршеној средњој школској спреми (признате дипломе уколико су стечене ван Републике Српске и Босне и Херцеговине у складу са Законом о средњем образовању),
* Овјерену изјаву да није отпуштан из органа управе као резултат дисциплинске мјере на било којем нивоу власти у БиХ три године прије објављивања јавног конкурса,
* Овјерену изјаву да се на њега не односи члан IX став 1. Устава БиХ,
* Овјерену изјаву у писаној форми да није обавио приправнички стаж у траженом степену стручне спреме, односно звању.
* Доказ о здравственој способности за обављање послова са посебним условима рада- доставља изабрани кандидат.

Уколико изабрани кандидат не достави оригинале или овјерене фото-копије тражених докумената у прописаном року или ако на основу достављених доказа Комисија утврди да кандидат не испуњава опште и посебне услове, позваће сљедећег кандидата по броју освојених бодова са листе успјешних кандидата да достави наведене документе.

**Напомене:**

* Процедуру за избор кандидата проводи Комисија именована рјешењем од стране директора Установе.

- Комисија испитује благовременост, уредност и потпуност пријава, те испуњеност услова наведених у конкурсу.

- У процедури избора, комисија проводи улазни интервју са кандидатима, врши појединачно бодовање кандидата, такође кандидати подлијежу поступку провјере оспособљености и психо физичким провјерама за обављање послова радног мјеста на које се конкуренција односи.

- На основу резултата провјере оспособљености кандидата, комисија сачињава Листу успјешних кандидата, коју са комплетном документацијом доставља директору Установе и предлаже најуспјешнијег кандидата са листе.

- На основу Листе успјешних кандидата, директор Установе доноси Одлуку о пријему кандидата у радни однос, након чега ће се донијети рјешење о раду приправника.

- Прије ступања на рад, примљени кандидат је дужан донијети увјерење да је физички и психички способан за обављање послова радног мјеста на које је примљен (љекарско увјерење „Завода за медицину рада и спорта“ Дом Здравља Добој) .

- Обавјештавање кандидата вршиће се у складу са одредбама Правилника о спровођењу јавног конкурса у установама за извршење кривичних и прекршајних санкција, према податцима наведеним у пријави на конкурс. Уколико у току процедуре по јавном конкурсу настане промјена контакт података у односу на податке наведене у пријави, кандидат је дужан доставити писмено обавјештење о насталој промјени и навести потпуне и тачне нове податке.

- По окончању процедуре по јавном конкурсу, документа приложена пријави неће се враћати кандидатима, осим на основу писменог захтјева кандидата.

**VI -**

Јавни конкурс биће објављен у дневној штампи „ ЕУРОБЛИЦ“, и на званичној интернет страници Казнено- поправног завода Добој.

**Јавни конкурс остаје отворен 15 (петнаест) дана од дана посљедње објаве.**

**в.д. Д И Р Е К Т ОР**

**Данијел Јошић**